32001R2015
L 272/31
JURNALUL OFÍCIAL AL UNIUNII EUROPENE
REGULAMENTUL (CE) NR. 2015/2001 AL COMISIEI
din 12 octombrie 2001
de modificare a Regulamentului (CE) nr. 2235/2000 în ceea ce privește perioada de aplicare a unor dispoziții prevăzute de Regulamentele (CE) nr. 1839/95 și (CE) nr. 1249/96
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (1), astfel cum a fost modificat ultima dată prin Regulamentul (CE) nr. 1666/2000 (2), în special articolul 10 alineatul (4) și articolul 12 alineatul (1),
întrucât:
(1)
Regulamentul (CE) nr. 1839/95 al Comisiei din 26 iulie 1995 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia (3), astfel cum a fost modificat ultima dată prin Regulamentul (CE) nr. 2235/2000 (4), cuprinde dispoziții care reglementează a gestionarea importurilor respective.
(2)
Articolul 2 alineatul (5) din Regulamentul (CE) nr. 1249/96 al Comisiei din 28 iunie 1996 de stabilire a normelor de aplicare a Regulamentului (CEE) nr. 1766/92 al Consiliului în ceea ce privește drepturile de import în sectorul cerealelor (5), astfel cum a fost modificat ultima dată prin Regulamentul (CE) nr. 2235/2000, prevede, în anumite condiții, o reducere a dreptului de import pentru porumbul sticlos cu 24 EUR pe tonă. În vederea evoluției cursului porumbului sticlos pe piața mondială, Regulamentul (CE) nr. 2235/2000 a stabilit o modificare a valorii acestei reduceri, în sensul unei creșteri a reducerii dreptului prevăzut inițial de Regulamentul (CE) nr. 1249/96. Valoarea garanțiilor prevăzute de Regulamentul (CE) nr. 1249/96 a fost ajustată în mod corespunzător.
(3)
Măsurile prevăzute de Regulamentul (CE) nr. 2235/2000 au fost adoptate cu titlu de probă pentru o perioadă de un an în vederea soluționării problemelor apărute în gestionarea contingentelor prevăzute de Regulamentul (CE) nr. 1839/95. Ținând seama de faptul că aceste probleme au fost soluționate spre satisfacția tuturor părților în perioada de probă, este necesară extinderea aplicării dispozițiilor Regulamentului (CE) nr. 2235/2000 pe o perioadă nelimitată.
(4)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Al doilea paragraf din articolul 3 din Regulamentul (CE) nr. 2235/2000 se elimină.
Articolul 2
Prezentul regulament întră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 octombrie 2001.